बॉर्नविटा

बॉर्नविटा अथवा बोर्नविटा (BournVita) कैडबरी द्वारा निर्मित माल्ट तथा चॉकलेट-माल्ट पेय मिश्रण का एक ब्राण्ड है, जो  की सहायक संस्था है। यह संयुक्त राजशाही, उत्तर अमेरिका, भारत, नेपाल, बाङ्ग्लादेश, नाइजीरिया, बेनिन तथा टोगो में विक्रय किया जाता है। बॉर्नविटा का विकास इंग्लैण्ड में १९२० के दशक के अन्तिम वर्षों में हुआ तथा इसे ‘आरोग्य-आहार’ के रूप में प्रचारित किया गया। मूल नुस्ख़े में पूर्ण-स्तनदुग्ध, ताज़े अण्डे, माल्ट, खाद्य रेनट-केसीन तथा चॉकलेट सम्मिलित थे। इसका प्रथम उत्पादन तथा विक्रय ऑस्ट्रेलिया में १९३३ में हुआ। संयुक्त राजशाही में २००८ में इसका विक्रय बन्द कर दिया गया था, किन्तु बाद में पुनः आरम्भ हुआ और अब यह सीमित सुपरमार्केटों (जैसे Co-op) में उपलब्ध है। इस पेय का नाम कैडबरी ने ‘बॉर्नविल’ (Bournville) नामक आदर्श ग्राम से लिया, जहाँ कैडबरी का निर्माणशाला स्थित है। भारत में इसका प्रथम विक्रय १९४८ में हुआ, जब कैडबरी इण्डिया की स्थापना हुई।

 विवाद 

 रेवन्त हिमतसिंघका (फ़ूडफ़ार्मर) विवाद 
२०२३ तक भारत में बॉर्नविटा को ‘आरोग्य-पेय’ के रूप में प्रचारित किया जाता रहा, यह कहते हुए कि यह ‘बालकों की वृद्धि तथा विकास में सहायक है’, यद्यपि इसमें अत्यधिक शर्करा तथा अन्य घटक विद्यमान थे जो बालस्वास्थ्य के लिए हानिकारक हो सकते हैं।

अप्रैल २०२३ में यूट्यूबर  ने एक चलचित्र प्रकाशित किया जिसमें उन्होंने कम्पनी पर भ्रामक विज्ञापन का आरोप लगाया। उन्होंने कहा कि इस पेय में लगभग ५०% शर्करा है, जो बालकों के स्वास्थ्य को हानि पहुँचाती है, व्यसनकारी है तथा मधुमेह को बढ़ावा देती है। बॉर्नविटा की मातृ कम्पनी मोण्डेलेज़ ने इस पर प्रतिक्रिया देते हुए उन्हें विधिक सन्देश भेजा, उनके चलचित्र को ‘अवैज्ञानिक’ कहा तथा उसे हटाने और सार्वजनिक क्षमायाचना करने के लिए बाध्य किया। किन्तु यह चलचित्र हटाए जाने से पूर्व ही अत्यन्त लोकप्रिय हो चुका था और इन्स्टाग्राम पर १.२ करोड़ से अधिक दर्शनों तक पहुँच चुका था। यह चलचित्र अनेक प्रसिद्ध व्यक्तियों, राजनेताओं द्वारा साझा किया गया तथा विभिन्न दूरदर्शन समाचार चैनलों पर भी प्रदर्शित हुआ।

राष्ट्रीय बाल अधिकार संरक्षण आयोग (NCPCR) ने बॉर्नविटा को सभी भ्रामक पैकेजिंग तथा विज्ञापनों को वापस लेने का आदेश दिया। भारत सरकार ने भी ई-कॉमर्स जालस्थलों से ‘आरोग्य-पेय’ श्रेणी को हटाने का निर्देश दिया। मोण्डेलेज़ इण्डिया के प्रतिनिधियों ने भी आयोग को यह कहा कि बॉर्नविटा ‘आरोग्य-पेय’ नहीं है। अन्ततः कम्पनी ने अपने उत्पाद में शर्करा की मात्रा लगभग १५% घटा दी।

दिल्ली उच्च न्यायालय ने अपने अन्तरिम आदेश में कहा कि हिमतसिंघका अपने चलचित्र अथवा पोस्टों में तथ्यात्मक कथन कर सकते हैं, किन्तु कम्पनी तथा उसके उत्पादों पर ‘अपमानजनक’ चलचित्र नहीं बना सकते। पश्चात् में उन्होंने न्यायालय में यह कहा कि वे उस साक्षात्कार को हटाने का अनुरोध करेंगे जिसमें उन पर न्यायालय के निषेधाज्ञा का उल्लंघन कर बॉर्नविटा के विरुद्ध टिप्पणी करने का आरोप है।

 सन्दर्भ 

 बाह्य कड़ियाँ 

 फ़ेसबुक पर कैडबरी बोर्नविटा
 कैडबरी भारत पर उत्पाद जालस्थल